OpenLLM-France/wikimedia huggingface dataset:
# Gwerid

Gwerid :
| Ar vourc'h gwelet eus ar Su. ||
| Bro istorel | Bro Naoned |
| Melestradurezh ||
| Departamant | Liger-Atlantel |
| Arondisamant | Kastell-Briant-Ankiniz |
| Kanton | Sant-Marzh-an-Olivenn betek 2015, Ankiniz abaoe 2015 |
| Kod kumun | 44219 |
| Kod post | 44540 |
| Maer Amzer gefridi | Sophie Gillot (dileuriet) 2018-2020 |
| Etrekumuniezh | Kumuniezh-kumunioù Bro Ankiniz |
| Lec'hienn Web | www.pays-ancenis.com |
| Poblañsouriezh ||
| Poblañs | 804 ann. (2015) |
| Douaroniezh ||
| Daveennoù lec'hiañ | 47° 34′ 57″ Norzh 1° 04′ 07″ Kornôg / 47.5825, -1.06861111111 |
| Uhelderioù | kreiz-kêr : 63,5 m bihanañ 35 m — brasañ 92 m |
| Gorread | 32,89 km² |
| Gwerid ||
| kemmañ |
Gwerid (Vritz (distaget [vri]) e galleg) a oa ur gumun eus gevred Breizh, e biz departamant Liger-Atlantel.

## Istor
### Dispac'h Gall

* Krouet e voe kumun Gwerid e 1790 diwar ar barrez katolik. Lakaet e voe da benn Kanton Gwerid hag e Bann Ankiniz. E 1800 e voe lakaet en Arondisamant Ankiniz. Lakaet e voe e Kanton Sant-Marzh e 1801.

### XX$^{vet}$ kantved
#### Brezel-bed kentañ

* Mervel a reas 66 gwaz ag ar gumun abalamour d'ar brezel, da lavaret eo 4,67 % eus he foblañs e 1911.

#### Kemmoù Arondisamant

* E 1926 e voe lakaet ar gumun en Arondisamant Naoned pa voe diskaret Arondisamant Ankiniz. Lakaet e voe en Arondisamant Ankiniz pa voe adsavet e 1943.

#### Eil brezel-bed

* Mervel a reas ur soudard eus ar gumun d’ar 17 a viz Mae 1940 hervez monumant ar re varv.

### XXI$^{vet}$ kantved

* Lakaet e voe ar gumun e Kanton Ankiniz pa voe diskaret Kanton Sant-Marzh-an-Olivenn e 2014.
* D'ar 1añ a viz Genver 2018 e voe kendeuzet gant pemp kumun all d'ober ur gumun nevez, Saonioù-an-Erzh.

## Monumantoù ha traoù heverk

* Maner La Tesserie.
* An iliz katolik.
* Manerioù La Ramée (XV$^{vet}$ kantved), La Tesserie (XVI$^{vet}$ kantved) ha Richebourg (XVII$^{vet}$ kantved).
* Iliz katolik Sant Gervais ha Sant Protais, 1887.
* Ur c'houldri.
* Ur puñs mengleuz (XIX$^{vet}$ kantved).
* Monumant ar re varv e-tal an iliz katolik, luc’hskeudenn. Dioueliet e voe d’an 9 a viz Gwengolo 1923.
* Plakennoù ar re varv (1914-1918) en iliz katolik, luc’hskeudenn.

## Emdroadur ar boblañs abaoe 1962

Niver a annezidi

## Armerzh

* Mengleuz danvez-kailhastr.
* Mengleuzioù maen-glas, gounezet adalek ar XVII$^{vet}$ kantved betek penn-kentañ an XX$^{vet}$ kantved.
* Mengleuz danvez-kailhastr, gounezet gant an embregerezh Orbello Granulats Loire abaoe 1995.
* Labour-douar.

## Pennad kar

* Saonioù-an-Erzh.

## Dave ha notennoù

* ↑ Roadennoù ofisiel e lec'hienn an EBSSA
* ↑ (fr)Cassini - EHESS - Fichenn kumun Gwerid
* ↑ (fr)Les soldats de Loire Inférieure - Monumant ar re varv
* ↑ (fr)Fichenn hiniennel - Mémorial Genweb
* ↑ (fr) Décret n° 2014-243 du 25 février 2014 portant délimitation des cantons dans le département de la Loire-Atlantique
* ↑ (fr) « Les Vallons de l'Erdre, nouvelle commune », L'Éclaireur, 16 Meurzh 2017.
* ↑ (fr)infobretagne.com
* ↑ (fr)Memorial Genweb
* ↑ (fr)Université de Lille
* ↑ (fr)Memorial Genweb
# Gwereg

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Gwereg zo anv meur a zen en istor Breizh.

## An anv

Skrivet eo bet Waroch, Waroc, Warok. Ar skrivadur Waroc'h zo ur stumm fazius eus an anv.

### Waroc'h

N'hall ket ar stumm Waroc'h bezañ deuet war-wel a-raok ma voe ijinet ar c'h gant an Tad Juluan Maner. C'hoarvezet eo ar fazi dre ma n'ouied ket penaos distagañ ar stumm a oa skrivet Waroch a-raok.

## Rouaned Bro-Ereg

* Gwereg, pe Gwereg Iañ, 500-550, a oa roue kentañ Bro-Ereg.
* Gwereg II, 577-594, roue Bro-Ereg, mab-bihan da Wereg Iañ,

## Tud all

* Gwereg, ur mab da Alan Iañ, roue Breizh,
* Gwereg Breizh, mab bastard da Alan II, evel e vreur Hoel Iañ, dug Breizh war-lerc'h e vreur eus 981 da 988.
# Gwerful Mechain

Ur varzhez kembraek eus Mechain, e Powys, e oa Gwerful Mechain pe Gwerful ferch Hywel Fychan (fl. 1462-1500), hag ar vrudetañ eus barzhezed kembraek, war-lerc'h Ann Griffiths (1776-1805), a oa ivez eus Powys. N'ouzer ket kalz a dra diwar-benn he buhez.

## He buhez

Merc'h e oa da Hywel Fychan ha d'e bried Gwenhwyfar ferch Dafydd Llwyd, a veve e kombod Mechain Is Coed. Dimeziñ a reas Gwerful da John ap Llywelyn Fychan, ha div verc'h o doe.
Hervez ur vojenn e oa tavarnourez.

## Hec'h oberenn

Gouest e oa, en hevelep barzhoneg, da gomz eus relijion ha reizh.

## Levrlennadur

* Nerys Ann Howells, Gwaith Gwerful Mechain ac Eraill, University of Wales Centre for Advanced Welsh and Celtic Studies, 2001, ISBN 0-947531-26-2
* Dafydd Johnston, Canu Maswedd yr Oesoedd Canol/Medieval Welsh Erotic Poetry (Caerdydd, 1991). Ennañ 'Cywydd y Cedor' hag 'I Wragedd Eiddigeiddus', gant an droidigezh saoznek.
# Gwenn

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Gwenn a zo un anv-gwan brezhonek, hag a glot gant gwyn ha gwen e kembraeg.
* ar gwenn a glasker tizhout pa denner gant ar wareg pe ar fuzuilh, pe un arm bennak
* liv arouez an eurvad
** en anvioù-badez : Gwenael, Gwendal, Gwennole, Gwenvael, Bronwen, ...
** en anv ar bed gwenn, pe gwennved, bed ar wenvidien (['i:en]), ar baradoz.
* un anv-badez, Gwenn (anv-badez)
** anv ur santez, mamm sant Gwenole. Sellit ouzh Gwenn (santez).
** Ne seblant ket e vije darempred ebet etre an anv-badez Gwenn hag an anvioù-badez Blanche, Bianca, Blanca, etc.
* un anv-tiegezh, ar Gwenn, Le Guen e galleg.
* un ger a gaver el lec'hanvadurezh : sellout Gwenn (lec'hanvadurezh)

## Istor

Ar Re Wenn a c'hall ober dave :
* d'ar Re Wenn a-enep ar Re C'hlas e-pad an Dispac'h Gall e Breizh,
* d'ar Re Wenn a-enep ar re Ruz e-pad Brezel diabarzh Finland e 1918.

## Stummoù all

Meur a anv-badez zo savet diwar an anvioù Gwenn pe Gwen.

### Tudennoù faltazi

* Gwennerc'h

## Pennadoù kar

* Gwen
* Du (disheñvelout)
* White
# Gwenn (lec'hanvadurezh)

Gwenn zo ul liv a gaver el lec'hanvadurezh e Breizh koulz hag er bed.

## E Breizh
### Bro-Naoned

* ar Vro Wenn, anv all Bro-Wenrann peogwir eo bro an holen, lec'h m'emañ :
** Gwenrann
** Ar Poulgwenn
* Ar Roc'h-Wenn, ur gumun e Bro-Ankiniz
* Gwenred
* Gwenvenez-Penfaou

### Er broioù all

* Ar Vourc'h-Wenn, ur gumun e Bro-Leon
* Sant-Wenn, ur gumun e Bro-Gernev
* Ar Chapel-Wenn , ur gumun e Bro-Sant-Maloù
* Ar Wazh-Wenn, ur gumun e-kichen Baen-Veur
Er gorrlec'hanvadurezh :
* porzh-bageal ha traezhenn ar Vilin Wenn e Brest, Gwipavaz hag er Releg-Kerhuon
* Porzh-Gwenn, ur porzhig e Perwenan e Bro-Dreger
* Enez Wenn, un enezennig dirak bae ar Poulgwenn
* maner Pont-Gwenn hag ar Familh Pont-Gwenn
* peulvan ar maen gwenn, e Pozieg,
* peulvan ar vein wenn, e Korzed,
* Chapel Itron Varia ar Feunteun Wenn e Plougastell-Daoulaz
* Chapel Itron-Varia Wenn e Gwenrann
* Abati Itron Varia ar Gurunenn Wenn e Chapel-ar-Wern

## Er bed

* ar Mor Gwenn, e Rusia
* ar Menez Gwenn, en Alpoù
* ar Menezioù Gwenn, anv meur a aradennad menezioù
* an Nil gwenn, un adstêr d'an Nil en Etiopia hag e Soudan
* stad an Nil Gwenn e Soudan
* al Lenn wenn, anv meur a lenn, da skouer Weissensee en Aostria, ha Lenn Beloye e Rusia
* Kêr Wenn, lesanv meur a gêr

## Anvioù-lec'h faltazi

* Ered Nimrais pe ar Menezioù Gwenn e Douar ar C'hreiz ijinet gant Tolkien

## Pennadoù kar

* gwenn
* Ti Gwenn (disheñvelout)
* Alba
* Du (lec'hanvadurezh)
# Gwenn (liv)

Ur pennad Gwenn zo ivez.
Al liv gwenn eo al liv a seblant bezañ, evit lagad an den, samm an holl livioù all. Disoc'h kemmesk livioù ar skalfad gwelus eo. Kement-se a oa bet kavet gant ar fizikour Isaac Newton p'en doa lakaet luc'h gwenn da dremen dre ur c'hengereg ha gwelet e oa dispennet e meur a liv disheñvel. Evit lagad an den eo gwenn an erc'h hag al laezh fresk. Enebet e vez alies ar gwenn ouzh an du.

## Liammoù diavaez

a vo kavet e Wikimedia Commons.
Livioù | Roll al livioù :
| Gwenn #ffffff | Arc'hant #c0c0c0 | Gris #808080 | Du #000000 |
| Ruz #ff0000 | Orañjez #ffa500 | Melen #ffff00 | Gwer #00ff00 | Cyan #00ffff | Glas #0000ff | Indigo #4b0082 | Mouk #7f00ff |
| Magenta #ff00ff | Olivez #808000 | Gell #954535 | Turkez #008080 | Roz #ffc0cb |
# Gwenivar

Gwenivar e brezhoneg), Gwenhwyfar e kembraeg, Guinevere e saozneg, Guenièvre e galleg, eo anv ar rouanez pried d'ar roue Arzhur. Hervez ar c'hontadennoù e vije bet serc'h kuzh ar marc'heg Lanselod.
Kentañ meneg anezhi zo e-barzh ar romant Lancelot, le Chevalier de la Charrette gant Chrétien de Troyes. Adkavout a reer anezhi e meur a skrid all, evel er romant saoznek Le Morte d'Arthur gant Thomas Malory.
Eus an anv saoznek Guinevere e teu an anv Jennifer.

## Tiegezh

Hervez Jafrez Menoe ha Wace e oa bet desavet Gwenivar e Kernev-Veur gant Cador, ha romanez a orin e oa he mamm. Displegadurioù disheñvel a gaver e skridoù all, hag en oberennoù nevesañ e kaver a bep seurt : Piktez, Iwerzhonadez. Hervez ar skridoù ivez he deus bugel pe bugale, pe ez eo divugel.

## Levrlennadur

* Rachel Bromwich (1963) : Trioedd Ynys Prydein : The Triads of the Island of Britain, University Of Wales Press. ISBN 0-7083-1386-8
* Ronan Coghlan (1991) : Encyclopaedia of Arthurian Legends, Element Books.
* Andrea Hopkins (1996) : "The Book of Guinevere: Legendary Queen of Camelot", Saraband. ISBN 1-887354-04-2
* Peter Noble : “The Character of Guinevere in the Arthurian Romances of Chrétien De Troyes.” The Modern Language Review 67.3 (1972): 524-535.

## Notennoù ha daveennoù

* ↑ Langleiz, Romant ar roue Arzhur, Al Liamm, 1975.
# Gwenllian ferch Gruffudd ap Cynan

Gwenllian ferch Gruffudd (? - †1136) a oa merc'h da Gruffudd ap Cynan, roue Gwynedd, ha c'hoar da Owain Gwynedd. Dimezet e voe da Gruffudd ap Rhys, diwezhañ roue Deheubarth.
Pa emsavas ar bobl e kreisteiz Kembre en 1136, ha pa n'edo ket he gwaz er vro, e kasas un arme a-enep an Normaned. Koll e voe, ha lazhet en emgann. C'hwezet e voe an istor, ha graet e voe Boadikea Kembre anezhi. Krediñ a reer eo e-kichen kastell Cydweli e c'hoarvezas an emgann, el lec'h anvet Maes Gwenllian.
Anavezet eo he mab yaouankañ evel an Arglwydd Rhys.
Mesk a vez a-wechoù etre hi ha Gwenllian ferch Llywelyn a vevas un 200 vloaz goude.

## Pennad kar

* Gwenllian
# Gwenn (anv-badez)

Gwenn zo un anv-badez brezhonek a ra dave d'al liv gwenn ha da Santez Wenn. Roet e vez d'ar merc'hed kenkoulz ha d'ar baotred. Kar eo d'an anv-badez kembraek Gwen.

## E yezhoù all

* Gwen ha Gwyn e kembraeg
* Gwenna e kerneveureg

## Anvioù savet diwar Gwenn pe Gwen

* Gwenael
* Gwendal
* Gwendalynne
* Gwendolen
* Gwendoline
* Gwendolyn
* Gwenfair
* Gwenffrewi (Winefride)
* Gwenhael
* Gwenhwyfar (Guinevere)
* Gwenllian
* Gwenno
* Gwennan
* Gwennyn
* Gwenola
* Gwenole
* Gwenvael
* Gwenvred

## Tud

* Gwenn (santez), anvet ivez "Gwenn Teirbronn"
* Gwenn-Aël Bolloré, rezistant ha den a afer
* Gwenn Foulon (g. e 1998), melldroader
* Gwenn Trimaud, biniaouer
* Maion & Wenn, un daouad kanerezed

## Pennadoù kar

* gwenn, pajenn disheñvelout
* ar Gwenn, anv-tiegezh
# Gwenllian ferch Llywelyn

Gwenllian ferch Llywelyn (12 a viz Mezheven 1282 – 7 a viz Mezheven 1337), anavezet ivez evel Gwenllian Kembre a oa bugel nemetañ anavezet ar priñs Llywelyn ap Gruffudd, unan eus diwezhañ rouaned Rouantelezh Gwynedd.
A-wechoù e vez graet droukvesk etrezi ha Gwenllian ferch Gruffudd ap Cynan‎ a veve daou gantved abretoc'h.

## He buhez

Ganet e oa en Abergwyngregyn e-kichen Bangor, e Gwynedd d'an 12 a viz Mezheven 1282 . He mamm Elinor de Montfort a varvas er gwentloù. Un toullad mizioù goude ganedigezh Gwenllian e voe lazhet he zad Llewelyn e-kerzh ur c'hrogad-brezel. Savet e voe gant hec'h eontr Dafydd ap Gruffudd ken na voe tapet gant ar Saozon ha dibennet war urzh ar roue saoz Edward Iañ pa voe peuraloubet Kembre gantañ.
Bugale Llywelyn ha Dafydd ne voent ket lazhet, met bac'het e voe ar baotred ha lakaet ar merc'hed e kouentoù. Gwenllian ne oa ken nemet ur bloaz, a voe lakaet e prioldi sant Gilberzh Sempringham tra ma oa betroet an anv a briñs Gwynedd da vab Edouarzh.

## Mojennoù

Meur a vojenn romantel zo diwar he fenn, pell diouzh he gwir vuhez er gouent moarvat.

## Kevredigezh

En enor d'ar briñsez eo bet krouet Cymdeithas y Dywysoges Gwenllian (The Princess Gwenllian Society e saozneg) ha savet ur monumant el lec'h ma oa ar gouent e Sempringham. Arouez an dizalc'hted eo Gwenllian e Kembre.

## Liamm

* Princess Gwenllian Society
# Gwenn-erc'h hag ar seizh Korrig

Gwenn-erc'h hag ar seizh Korrig zo ul levr-bugale embannet gant Al Liamm e 1957, dezhañ an niverenn 10 er rummad Levrioù ar vugale, da gontañ marvailh Gwennerc'h.

## Levrig Al Liamm

N'eo ket merket eus pelec'h e teu ar gontadenn, na gant piv e oa bet savet ar skrid brezhonek. Marteze gant Per Denez, a lenner e anv war ul levr all eus an dastumad, An ti bara-mel, embannet e 1963, ha dezhañ an niverenn 10 er rummad Levrioù ar vugale.

### Kemmoù hervez ar skrid orin

Sklaer eo ez eo un doare daskemmet eus ar gontadenn brudet a oa bet embannet e levr ar Vreudeur Grimm e 1812.
Met n'eo ket o istor a gaver el levr: disheñvel eo an deroù ha fin an istor. Ha se zo kaoz marteze ne weler ket o anv war al levr.
En deroù ez eus kaoz eus ur vran lazhet, da aroueziañ al liv du, a zo aroueziet gant liv koad-ebena framm ar prenestr er gontadenn orin.

## Embannadur 2010

Un embannadur all zo bet graet gant TES e 2010, levr ha pladenn. Daskemmet eo an anv, ha n'eo ket displeget perak.
Kemmet eo bet skrid 1957 ivez, eeunaet ha leonekaet splann (bran zu e-lec'h bran du a-raok), gant roudoùigoù eus rannyezhoù all. N'eus anv ebet eus aozerien ar skrid avat, pa lenner anvioù an dud a glever o mouezhioù er bladenn, ha hini an dresourez, Maria Menguy.

## Levrlennadur

* Gwenn-erc'h hag ar seizh Korrig, Levrioù ar vugale, Al Liamm, 1957.
* Gwenn Erc'h hag ar seizh korrig, skrid ha pladenn CD, TES, 2010. Eeunaet diwar skrid Al Liamm.
* Gwenn-erc'h hag ar seizh korrig, kontadenn gant Tudual Audic, en dastumad Anken, Al Liamm, 2011.

## Pennadoù kar

* Gwennerc'h
* Levrioù ar vugale
# Gwenllian

Gwenllian zo un anv kembraek roet d'ar merc'hed e Kembre. En istor ar vro e anavezer dreist-holl:
* Gwenllian ferch Gruffudd ap Cynan - (marvet war-dro 1136), priñsez Deheubarth, gwreg Gruffudd ap Rhys o Gaeo.
* Gwenllian ferch Rhys ap Gruffudd (XIIIvet kantved), eil pried Ednyfed Fychan
* Gwenllian ferch Llywelyn, pe Ar briñsez Gwenllian - (1282-1337) merc'h Llywelyn ap Gruffudd hag e wreg Elinor de Montfort,
* Gwenllian ferch Owain Glyndŵr (hanterenn gentañ ar XVvet kantved), unan eus bugale Owain Glyndŵr.
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Gwenn (santez)

Gwenn a oa ur briñsez vrezhon a veve er VIvet kantved.
Meur a vojenn zo diwar he fenn, ha meur a vaouez a c’hellje bezañ bet, dezho an hevelep anv, evel ma c’hoarvez alies. Anavezet eo e Kembre gant an anv Gwen Tair Bron. Eno e soñj da enklaskerien zo e c’hellfe bezañ bet un doueez vamm.
E Breizh eo anavezet da gentañ evel mamm sant Gwenole. Dimezet e vije bet da Fragan, ur priñs eus Kembre eñ ivez, ha tec’hout a reas da Arvorig a-gevret gantañ. Dilestrañ a rejont war an aod, e-kichen genoù ar stêr Goued, hag en em staliañ eno, el lec’h zo anvet bremañ Ploufragan. Un trede mab o devoe, goude daou vreur gevell : Gwezhenneg, Jagu ha Gwenole. Hervez ar vojenn e oa teir bronn gant Gwenn, evit magañ he zri mab. Ur verc’h he devoe ivez goude, Klervi.
Daoust ma reer ur santez anezhi, n’eus ket kalz ilizoù pe chapelioù dindan anv Gwenn e Breizh. En iliz-parrez Plian, e Goueloù, hag e chapel Sant Weneg e Brieg e c'heller gwelout delwennoù eus santez Gwenn gant he zri mab.
Goude marv Fragan e vije dimezet Gwenn en-dro hag ur bugel all he dije bet, Kadvan, a voe diskibl da Wenole ivez. Skrapet e voe Gwenn div wech gant morlaeron angl-ha-saoz eus Breizh-Veur, met bep taol e teuas a-benn da dec’hout kuit ha da zistreiñ da Vreizh Vihan. War ziwezh he buhez en em dennas e Whitchurch Canonicorum, er pezh zo bremañ Dorset, e Bro-Saoz. Hag eno e vije chomet he relegoù.
D’an 18 a viz Here e vez lidet he gouel. Pedet e vez santez Gwenn... evit kaout bugale.

## Skeudennoù

* E Brieg , e chapel Sant Vennec, delwenn santez Gwenn hag he zri mab (vers 1578).
* E Plougastell, e chapel Sant-Gwenole : stern-aoter sant Loeiz, ha santez Gwenn en e gichen.
* Delwenn santez Gwenn e Plougin

## Liammoù diavaez

* Earlybritishkingdoms

## Pennad kar

* gwenn
# Gwilherm Habsburg

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Gwilherm Habsburg zo un anv alamanek ha hini meur a zen:
* Gwilherm Habsburg, pe Gwilherm Aostria (1370-1406)
* Gwilherm Aostria (arc'hdug) (1827-1894), arc'hdug Aostria
* Gwilherm Franz Habsburg-Loren (1896–1948), an arc'hdug ruz

## Pennadoù kar

* Tiegezh Habsbourg
* Wilhelm
* Wilhelm von Österreich
# Gwilherm Aostria

    Evit implijoù all, gwelet Gwilherm Aostria (disheñvelout).
Wilhelm von Habsburg, pe Gwilherm Aostria (wd 1370-1406) a oa ur priñs eus skourr leopoldian an Tiegezh Habsbourg. Dug Stiria e oa, ha dug Karintia e oa.
Ganet e oa e Vienna. Mab henañ an Dug Leopold III hag e bried Viridis Visconti e oa.

## Dimezioù

Dimezet e oa bet en-bugel da Jadwiga Hungaria, merc'h roue Hungaria, met hi a rankas dimeziñ, war goulenn Dieta Pologn, da Jogaila, dug-meur Lituania. Hennezh a oa bet unan eus taolioù kentañ an Habsbourgien da astenn o levezon e Kreizeuropa dre zimeziñ o mibien da bennherezed, ma veze lavaret neuze Bella gerant alii: tu felix Austria nube ( Laoskomp ar re all da vrezeliñ : te Aostria evurus, dimez). Wilhelm a glaske kaout douaroù Hungaria a deuje dezhañ dre e wreg evel argouroù prometet gant danveze dad-kaer, Loeiz Iañ Hungaria .
En 1401 e timezas da Giovanna Naplez. Bugel ebet n'o doe.
Mervel a reas e Vienna e 1406.
Beziet e voe en iliz-veur Vienna.
# Gwilherm Aostria (disheñvelout)

Gwilherm Aostria pe Wilhelm von Österreich a c'hall bezañ :
* Wilhelm Habsburg, pe Gwilherm Aostria (1370-1406)
* Wilhelm von Österreich (romant), ur romant e gwerzennoù alamanek gant Johann von Würzburg er XVvet kantved
* Gwilherm Aostria (1827-1894), arc'hdug Aostria

## Pennadoù kar

* Wilhelm
* Österreich
* Wilhelm von Habsburg
# Gwilherm Bavaria

Gwilherm Bavaria pe Wilhelm von Bayern, en alamaneg, zo anv meur a briñs pe dug Bavaria eus an Tiegezh Wittelsbach:
* Wilhelm Iañ, dug Straubing-Holland;
* Wilhelm II, dug Straubing-Holland;
* Wilhelm III, dug Bayern-München;
* Wilhelm IV, dug Bayern;
* Wilhelm V der Fromme (1548 Landshut; † 1626 Schleißheim), dug Bavaria adal 1579 betek 1597, pried da Renata von Lothringen;
* Wilhelm, priñs Stablo ha Malmedy.

## Pennad kar

* Bayern
# Harbin

Harbin (哈爾濱) a zo ur gêr vras e proviñs Heilongjiang e Republik Pobl Sina. Poblet eo gant 10 636 000 a dud (e 2010).
a vo kavet e Wikimedia Commons.
# Harar

E reter Etiopia emañ Harar Jugol ("Harar he mogerioù-kreñv"). Kavet e vez ar stummoù Harrar, Hārer, Harer ivez. Adari a reer anezhi e somalieg.
Lec'hiet eo e beg ur menez da 1 885 metr ha da 500 km eus Addis Abeba. Kêr-benn ar Stad-rannvro Harar eo. Pevare kêr santelañ an Islam eo. Hervez brasjedadennoù ar Central Statistical Agency of Ethiopia (Ajañs Kreiz Stadegoù Etiopia, CSA ; amhareg : የማዕከላዊ ስታቲስቲክስ ኤጀንሲ) e oa 151 977 annezad en Harar e 2012.
Pinvidik eo istor Harar, a voe diazezet e-tro ar {{VIIvet kantved]]. Kêr-benn rouantelezh an Hararied e voe e-pad ar XVI$^{vet}$ kantved (1520-1568) a-raok bezañ gounezet gant Egipt. Ur greizenn a ouiziegezh islamek pouezus e voe, hag er XVII$^{vet}$ kantved e voe kalonenn un emirelezh dizalc'h. Stourm a reas enep Etiopia gristen. Berzet e voe ouzh an estrenien. Richard Francis Burton a weladennas anezhi hag Arthur Rimbaud a voe o chom enni d'ur mare.
Melezour an amzer-dremenet pinvidik-se eo kêr Harar gant savadurioù eus meur a vare :
* teir moskeenn eus an Xvet kantved a chom diwar an 82 a zo e kêr ;
* mogerioù-kreñv savet etre an XIII$^{vet}$ hag ar XVI$^{vet}$ kantved evit en em zifenn ouzh an Oromoed ;
* tiez hengounel ha tiez savet gant enbroidi degouezhet en XIX$^{vet}$ kantved.
Evit an holl abegoù-se hag evit tres kêr ez eo rummet e Glad bedel Mab-den gant an UNESCO abaoe [[2006}}.
* Kêr vogeriet Harar
* Ur voskeenn en Harar
# Haravesnes

Kumunioù Frañs :
| Anv | Haravesnes |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes de la Région de Frévent |
| Kanton | Auxi-le-Château |
| Kod INSEE | 62411 |
| Kod post | 62390 |
| Maer | Claude Cordonnier |
| Amzer-gefridi | 2008-2014 |
| Gorread | 2,4 km² |
| Led | 50° 17' 16" Norzh |
| Hed | 02° 07' 51" Reter |
| Uhelder kreiz | 108 m |
| Uhelder bihanañ | 62 m |
| Uhelder brasañ | 139 m |
| Poblañs hep kontoù doubl | 45 (2007) |
| Stankter | 18 a./km² |
| Lec'hienn ar gumun | |
Haravesnes a zo ur gumun eus departamant Pas-de-Calais (Bro-C'hall).

## Notennoù ha daveoù

* ↑ Cassini hag EBSSA
# Harana (stêr)

Ar stêr Harana a zo ur stêr eus Euskal Herria, en Iparralde, 48km dezhi hag adstêr d'an Adour, hag a vez graet Aran pe Joyeuse anezhi e galleg .

## Gerdarzh

Harana zo kement ha traonienn en euskareg.

## Douaroniezh

Eieniñ a ra e-harz ar menez Baigura en Heleta (Hélette e galleg), hebiou da Aintxartea ha tremen e-kichenik Atezain.

## Kumunioù

Ne red ar stêr nemet en un departamant gall, hini ar Pyrénées-Atlantiques :
* e kumunioù Heleta, Lekorne, Lekuine, Aiherra, Bastida (La Bastide-Clairence), Urt, Bardoze, Hazparne ha Saint-Laurent-de-Gosse.
* da lavarout eo e kantonioù kanton Iholdi, kanton Hazparne, kanton Bidaxune, kanton Saint-Martin-de-Seignanx, kanton Bastida.

## Adstêr

* Hazketa
# Harald V

Harald V Norvegia (1937-) (norvegeg: Harald V av Noreg e nynorsk; Harald V av Norge e bokmål) eo roue Norvegia abaoe miz Genver 1991.

## Pennadoù kar

* Harald
# Harare

Harare (anvet Salisbury a-raok 1982) eo kêr-benn ha kêr vrasañ Zimbabwe.
Hervez renkadur 2019 Economist Intelligence Unit Report e vefe Harare ar 7vet gwashañ kêr vras eus ar bed da vevañ enni.

## Istor

Savet e voe kêr Harare e 1890, dindan an anv Fort Salisbury, gant Cecil Rhodes.

## Gevelliñ

* München, Alamagn
* Nottingham, Rouantelezh-Unanet
* Prato ha Lago, Italia
* Kazan, Rusia

## Notennoù ha daveennoù

* ↑ (en) CNN Travel.
a vo kavet e Wikimedia Commons.
# Hararieg

Ur yezh semitek eus is-skourr ar yezhoù harariek-gouragek eo ar hararieg (harari, adare , aderinya pe gey sinan) komzet gant tro-dro da 21.283 den evel yezh kentañ mui 7.766 den evel eil yezh en Etiopia (1998).
Genidik e oa ar yezh-mañ eus kêr Harar e reter ar vro dreist-holl. Bremañ avat e vez komzet gant kumuniezhioù tud bras pe vrasoc'h en Addis Ababa, Adama ha Dire Dawa.

## Gwelet ivez

* Yezhoù etiopek
* Yezhoù semitek
# Harburg

Harburg zo un anv-lec'h alamanek eus Alamagn.
* Harburg, en Niedersachsen
* Harburg, kêr en Bavaria
* Harburg, karter e Hamburg
# Harald Slott-Møller

Harald Slott-Møller (1864–1937) zo ul livour danat.
E 1888 e timezas da Agnes Slott-Møller (1862 1937) a oa livourez danat. Mervel a reas hi e miz Even 1937, hag eñ pemp miz war he lerc'h.
# Harana

    Ur stêr Harana zo ivez en Iparralde.
Harana (Valle de Arana e spagnoleg, kenofisiel) zo ur gumun e proviñs Araba, en Euskadi, e traoñienn ar stêr anvet heñvel.
Er gumun e kaver ar c'heriadennoù-mañ:
* Alda
* Done Bikendi Harana
* Kontrasta
* Uribarri Harana
# Jason Bateman

Jason Bateman a zo un aktor amerikan bet ganet d'ar 14 Genver 1969 e Rye, e stad New York.
a vo kavet e Wikimedia Commons.